钦定古今图书集成/理学汇编/学行典/第054卷 > 朱子全书 > 《总论仁义礼智信》
## 钦定古今图书集成/理学汇编/学行典/第054卷 > 朱子全书 > 《总论仁义礼智信》

或问：“‘仁义礼智，性之四德’，又添‘信’字，谓之‘五性’，如何？”
曰：“信是诚实，此四者实有是仁，实有是义，礼智皆然。
如五行之有土，非土不足以载四者。又如土于四时
各寄王十八日，或谓王于戊己。然季夏乃土之本宫，
故尢王《月令》载中央土，以此　问。向蒙戒谕说仁，意
思云：‘义礼智信上著不得，又须见义礼智信上少不
得，方见得仁统五常之意。《大雅》今以树为喻。夫树之
根固有生气，然贯彻首尾，岂可谓干与枝，花与叶无
生气也’？”曰：“固然。只如四时。春为仁，有个生意；在夏，则
见其有个亨通意；在秋，则见其有个成实意；在冬，则
见其有个贞固意；在夏秋冬，生意何尝息！本虽雕零，
生意则常存。大抵天地闲只一理，随其”到处分许多
名字出来。四者于五行各有配，惟信配土，以见仁义礼智实有此理，不是虚说。又如《干》四德，元最重，其次
贞亦重，以明终始之义。非元则无以生，非贞则无以
终，非终则无以为始，不始则不能成终矣。如此循环
无穷，此所谓“大明终始”也。　穷理只就自家身上求
之，都无别物事，只有个仁“义礼智”，看如何千变万化，
也离这四个不得。公且自看日用之闲，如何离得这
四个？如信者，只是有此四者，故谓之信。信，实也，实是
有此。论其体，则实是有仁义礼智；论其用，则实是有
恻隐、羞恶、恭敬、是非，更假伪不得。试看天下岂有假
做得仁，假做得义，假做得礼，假做得智？所以说信者，
以言其实有而非伪也。